מרדכי חיא בצ'איב

מרדכי חיא בצ'איב (1911–2007), שכתב תחת שם העט מוחיב, היה משורר יהודי בוכרי.

נולד בעיר מרי (ששמה שונה אל מרב, טורקמניסטן). אביו, חיא בצ'איב, היה כתב העיתון רחמים בעירם. המשפחה עברה בהמשך לסמרקנד, שם למד בצ'איב בבית ספר יהודי מסורתי וכן בבית ספר תיכון רוסי. שיריו הראשונים פורסמו בשנת 1927 בכתב העת רושנג'י.

בין השנים 1928 ל־1938 פעל במסגרת כתבי עת של יהדות בוכרה. בשנת 1930 מונה למזכיר המערכת של העיתון בַּיְרַקֵ־י מֵהְנַת ("דגל העבודה"). במהלך שנות ה־30 פרסם מספר קובצי שירה, בהם: אביב אדום (1931), כוח הקולקטיב (1931), וקול העבודה (1932). בצ'איב למד ספרות באוניברסיטה הממלכתית של מרכז אסיה בטשקנט. ביולי 1938 נעצר בחשד ללאומנות בורגנית. הוא שוחרר רק בשנת 1945 ונאסר עליו להתגורר בערים מרכזיות. בשנת 1953 טוהר רשמית ושב להתגורר בדושנבה.

משנת 1954 עבד כמתרגם מרוסית לטג'יקית, ופרש לגמלאות בשנת 1972.

בשנת 1973 עלה לישראל. בארץ החל לקחת חלק בשידורי רדיו בשפת בוכרה וערך עלון חודשי בשפה זו, בו פרסם גם משיריו החדשים. בשנים 1974–1975 חיבר יצירה אוטוביוגרפית בשני כרכים בשם בתוך שק האבן (במקור: Dar Juvoli Sangin).Greeted With Smiles: Bukharian Jewish Music and Musicians in New York (New York, 2014; online edn, Oxford Academic, 18 Dec. 2014) בצ'איב נפטר בשנת 2007 בפתח תקווה. בשנה זו ראו אור כל כתביו, בשבעה כרכים.

 קישורים חיצוניים 
 ספרי מרדכי חיא בצ'איב באתר הספרייה הלאומית.
 סרטון לזכרו של בצ'איב

 הערות שוליים 

קטגוריה:יהודים בוכרים
קטגוריה:ילידי 1911
קטגוריה:נפטרים ב-2007